Planinski Muzej

Voden ogled razstave Stolp nas gleda z Matjažem Podlipnikom, 15. 1. 2026, ob 18. uri
2026-01-14 08:00 - 17:00 (Europe/Ljubljana)
Ste že dobro zakorakali v leto 2026? Mi smo – in z njim odpiramo nove skupne zgodbe.Naša občasna razstava »Stolp nas gleda – 130 let Aljaževega stolpa«, pripravljena ob častitljivem jubileju enega najpomembnejših slovenskih nacionalnih simbolov, ostaja najbolj obiskan kotiček muzeja. Če je še niste videli – zdaj je pravi čas. Če ste jo že – vedno se odkrije kaj novega.
Tokrat vas bo po razstavi popeljal Matjaž Podlipnik, že desetletje sodelavec Slovenskega planinskega muzeja, ljubitelj gora, ambasador Triglavskega narodnega parka in turistični vodnik. Obeta se še eno zanimivo, vsebinsko bogato in doživeto vodstvo.
Cena: 5 € / osebo (plačilo na recepciji muzeja pred dogodkom)Vabljeni Kdaj: četrtek, 15. januarja ob 18. uri

Novoletne ustvarjalne delavnice v Slovenskem planinskem muzeju
2025-12-29 10:00 - 2025-12-30 12:00 | Planinski muzej, Triglavska cesta 49, Mojstrana, 4281, Slovenia
29. in 30. decembra 2025 bomo med 10. in 12. uro ustvarjali novoletne okraske z domišljijskim planinskim pridihom.
Delavnice so primerne za vse od 6. leta dalje, prijave niso potrebne.
Cena delavnice: 6 eur.
Pridružite se nam in skupaj bomo ustvarili praznično vzdušje!
Prisrčno vabljeni!

Smo na točki brez vrnitve? Pogovor z Matevžem Lenarčičem in ogled filma Temni pokrov sveta
2025-12-12 18:00 - 19:00 | Dvorana Triglav, Triglavska cesta 49, 4281 Mojstrana, Slovenia
Muzejski večer: Smo na točki brez vrnitve?
Pogovor z Matevžem Lenarčičem in ogled filma Temni pokrov sveta, petek, 12. december 2025 ob 18. uri
Mednarodni dan gora bomo letos proslavili v imenitni družbi Matevža Lenarčiča, alpinista, fotografa, pisca, okoljevarstvenika in pilota, ki je v ultralahkem letalu kar trikrat obkrožil svet. S »samotnim zrakoplovcem« se bosta pogovarjali Irena Cerar in Mojca Volkar Trobevšek, ogledali pa si bomo tudi dokumentarni film Temni pokrov sveta, ki je nastal leta 2022 v režiji Amirja Muratovića. Dokumentarec nam bo pomagal razumeti učinke črnega ogljika, ki je drugi največji povzročitelj globalnega segrevanja.
Dogodek bomo sklenili z otvoritvijo fotografske razstave #LjubimGore in podelitvijo nagrad avtorjem najboljših fotografij, prispelih na fotonatečaj Planinske zveze Slovenije.
***
Večer pripravljamo v okviru bralnega kluba Beremo gore, ki pod vodstvom Irene Cerar in Mojce Volkar Trobevšek že tretjo sezono poteka v Slovenskem planinskem muzeju. Letos smo brali tudi Smisel in spoznanje, Patagonija – knjižno klasiko Matevža Lenarčiča. Klub deluje pod okriljem Alpske konvencije in njihove pobude Brati gore.
Vabljeni na odmerek gorske kulture!

Na belih strminah domačih gora
2025-12-05 18:00 - 19:30 | Dvorana Triglav, Triglavska cesta 49, 4281 Mojstrana, Slovenia
Domače gore – Julijske Alpe, Karavanke, … – postanejo bolj skrivnostne, tudi bolj privlačne, v času, ko jih prekrije snežna odeja. Kot takšne so tudi te bližnje gore težje dostopne, a ponujajo tisto pristno raziskovanje, smučanje z vrhov, vzpenjanje preko grebenov, odmaknjenost od vsakdanjih opravil v dolini … To je čudovit zimski svet gora, kjer smučar lahko najde primarne linije, kjer se lahko počuti zares nekoristnega. Tokrat vas bo Matej Mejovšek, alpinist in turni smučar popeljal v domače gore in z vami delil bogate smučarske trenutke.

Stolp nas gleda - vodeni ogledi razstave
2025-11-27 18:00 - 19:00
Stolp nas gleda – razstava ob 130. obletnici postavitve Aljaževega stolpa
Prisrčno vabljeni, da se nam pridružite na posebnih vodenih ogledih občasne razstave, posvečene enemu najprepoznavnejših simbolov slovenskega naroda – Aljaževemu stolpu.
Razstava Stolp nas gleda nas popelje v čas, ko je župnik Jakob Aljaž postavil znameniti kovinski stolp na vrhu Triglava, hkrati pa odpira vprašanja o našem današnjem odnosu do najvišjega slovenskega kulturnega spomenika in njegove simbolne teže.
Cena vodenega ogleda: 5 eur
ZA VODENJE SO POTREBNE PREDHODNE PRIJAVE. PRIJAVE ZBIRAMO DO PONEDELJKA, 15. 12. 2025, DO 14. URE NA INFO@PLANINSKIMUZEJ.SI
Vodenje bo izvedeno, če se prijavi vsaj 5 oseb.
Na prvi voden ogled vas bosta popeljala

Natalija Štular, kustosinja in avtorica razstave, ki bo predstavila ozadje nastanka, zanimivosti in premisleke, vtkane v razstavo,
Franjo Potočnik, legendarni obiskovalec vrha Triglava, ki letos praznuje 90 let in je že desetletja eden najzvestejših “čuvajev” Aljaževega stolpa.

Obljubljamo topel, doživet in navdihujoč večer v družbi izjemnih pripovedovalcev in zgodovine, ki nas še vedno gleda – z vrha Slovenije.

Naslednje vodenje bo v torek, 16. decembra 2025, ob 18. uri, z vami bosta:

Mitja Peternel – muzejski vodnik, turni smučar, alpinist in pisec planinskih vodnikov, ki vam bo približal zgodovino in duha Triglava skozi oči poznavalca gora.
Mojca Volkar Trobevšek – diplomirana komparativistka in profesorica slovenskega jezika, urednica, moderatorka in scenaristka dokumentarnih filmov. Nekdaj alpinistka, dolgoletna planinska vodnica in učiteljica smučanja, danes pa dejavna sodelavka Mednarodnega festivala gorniškega filma ter somentorica bralnega kluba v Slovenskem planinskem muzeju. Je prijetna sogovornica in poznavalka številnih gorniških zgodb, ki jih bo delila z obiskovalci.

Vabljeni na večer navdiha, spominov in pogleda v zgodbo, ki že desetletja povezuje Slovence.

Bralni klub Beremo gore - Matevž Lenarčič, Smisel in spoznanje, Patagonija
2025-11-24 18:00 - 19:00
Bralni klub Beremo gore – Matevž Lenarčič, Smisel in spoznanje, Patagonija (Obzorja, 1988)
Med gorniškimi knjigami starejšega datuma bomo brali knjižno klasiko, ki nas lahko navduši tudi desetletja po izidu. V njej alpinist in biolog zanimivo opisuje takrat še turistično neomadeževano patagonsko naravo, te opise pa spretno prepleta s poglobljenimi razmisleki o
alpinizmu in prijateljstvu, kar knjigi daje aktualnost ter zimzelenost.

Juliana Trail - daljinska pohodniška pot, predstavitev vodnika
2025-10-29 18:00 - 19:00 | Dvorana Triglav, Triglavska cesta 49, 4281 Mojstrana, Slovenia
Juliana Trail – daljinska pohodniška pot, predstavitev vodnika, 29. 10. 2025 ob 18. uri
Založba Sidarta je v sodelovanju z avtorjem Jankom Humarjem izdala nov vodnik Juliana, ki popotnike vabi na 270 kilometrov dolgo pot okoli Julijskih Alp in Triglavskega narodnega parka. Gre za celovit vodnik o naši daljinski poti Juliana Trail, ki je v le nekaj letih postala ena najbolj prepoznavnih pohodniških poti v Evropi in ambasadorka trajnostnega turizma v Julijskih Alpah.
Poleg natančnih opisov etap, zemljevidov in tehničnih podatkov prinaša še zgodbe krajev, znamenitosti ob poti in napotke za odgovoren obisk, kar bralca vodi v doživetje Juliane z razumevanjem in spoštovanjem.
»Juliano Trail je lepo prehoditi in dejansko doživeti. To storimo še z večjim veseljem, če nas na pot povabi knjiga ali če po prehojeni poti s knjigo podoživimo prehojeno pot. Pohodniški vodnik Juliana Trail je knjiga, ki nas na pot povabi in ki nam pomaga pot ohraniti v lepem spominu. Ima vse potrebne sestavine sodobnega vodnika, ki ob res dobrih splošnih informacijah in napotkih, s tenkočutnimi, slogovno izdelanimi opisi vodi pohodnika po Juliani.«
Martin Šolar [iz spremnega besedila knjige]
Vodnik je na voljo za nakup v naši muzejski trgovini.

Planinske ustvarjalnice med krompirjevimi počitnicami
2025-10-27 09:00 - 2025-10-28 12:00 | Planinski muzej, Triglavska cesta 49, Mojstrana, 4281, Slovenia
V letošnjem letu praznujemo 130 let Aljaževega stolpa na vrhu Triglava in 180 let rojstva Jakoba Aljaža. Ob tej priložnosti smo v muzeju pripravili razstavo o obeh slavljencih, njune zgodbe pa bodo navdih tudi našim počitniškim planinskim ustvarjalnicam.
📅 Ponedeljek, 27. oktober, 9.00–12.00
Mož številnih talentov
Jakob Aljaž je bil duhovnik, gornik in glasbenik – pa še marsikaj drugega! Na delavnici bomo spoznavali njegove zanimive talente in jih zapakirali v posebne škatlice.
📅 Torek, 28. oktober, 9.00–12.00
Aljažev stolp – svetilnik na vrhu Triglava
Zakaj je Aljaž postavil stolp in kaj je pomenil za Slovence? Skupaj bomo odkrivali njegovo zgodbo ter izdelali stolp v obliki svetilke.
✨ Cena delavnic: 6 € / osebo
👧👦 Starost udeležencev: od 6 let naprej
Cena vključuje: ves material, strokovno vodenje, skromno malico in ogled razstav.
Pridite, ustvarjajte in odkrijte čarobne zgodbe iz stolpa!

Vnaprejšnje najave niso potrebne.

Med lepoto in sencami sveta – fotografske zgodbe Arneja Hodaliča
2025-10-25 18:00 - 19:00 | Dvorana Triglav, Triglavska cesta 49, 4281 Mojstrana, Slovenia
Vabljeni na predavanje priznanega fotografa Arneja Hodaliča z naslovom Med lepoto in sencami sveta – fotografske zgodbe Arneja Hodaliča, ki bo v soboto, 25.10.2025, ob 18. uri v Slovenskem planinskem muzeju v Mojstrani.

Na predavanju priznanega fotografa Arneja Hodaliča bomo skupaj potovali po različnih koncih sveta – od smetišč v Indiji, Kolumbiji, Jemnu in Albaniji do neokrnjenih krajev, kjer je ljudje še vedno živijo v popolnem sobivanju z naravo. Poseben poudarek bo namenjen indijanskemu ljudstvu Kogi, ki v pogorju Sierra Nevada de Santa Marta v Kolumbiji že stoletja živi popolnoma odmaknjeno od sodobnega sveta.
Kogiji sebe imenujejo starejši bratje, saj z obredi in molitvami poskušajo varovati ekološko in duhovno ravnovesje planeta. Vse nas z zahoda, ki pogosto živimo odmaknjeni od narave, pa imenujejo mlajši bratje – ker se moramo še veliko naučiti. Arne Hodalič je kot eden redkih imel priložnost živeti med njimi, spremljati njihovo vsakdanje življenje in skozi fotografije ter pogovore spoznati njihovo modrost.
Predavanje bo preplet fotografij in zgodb – od kontrastov našega sveta do izjemnih življenjskih lekcij, ki nas lahko naučijo, kako ponovno začutiti naravo in njene zakonitosti.
Vabljeni na fotografsko popotovanje, ki razkriva lepoto in krhkost našega planeta ter modrost ljudstev, ki ga znajo spoštovati.

V znamenju Makaluja in Kunaverjeve zapuščine, muzejski večer
2025-10-17 18:00 - 19:00 | Dvorana Triglav, Triglavska cesta 49, 4281 Mojstrana, Slovenia
Letošnja jesen bo v Slovenskem planinskem muzeju zaznamovana s pomembnimi obletnicami slovenskega alpinizma. Ob 50-letnici prvega vzpona po prvenstveni smeri na Makalu, peti najvišji vrh sveta in prvi (tedaj še jugoslovanski) osemtisočak s slovenskim moštvom, pripravljamo poseben muzejski večer s predstavitvijo poteka odprave in pogovorom z njenimi udeleženci.
Na ogled bo tudi potujoča panojska razstava »50. letnica prvega vzpona na osemtisočak, 30. letnica na zadnjega od vseh štirinajstih«, nastala v sodelovanju s Planinsko zvezo Slovenije. Bogato fotografsko gradivo je prispeval član odprave Viki Grošelj, ki bo ob tej priložnosti obiskovalcem podpisoval svojo najnovejšo knjigo Makalu, 8481: Prvi slovenski osemtisočak in čas po njem.
Posebej bomo osvetlili tudi prvo organizirano treking odpravo v Himalajo, ki je istega leta sledila isti poti do baznega tabora pod Makalujem in se srečala z alpinisti. Obiskovalci bodo lahko prisluhnili spominom članov obeh skupin na to nepozabno srečanje pod mogočnim vrhom.
Obenem obeležujemo tudi 90-letnico rojstva Aleša Kunaverja, nestorja slovenskih himalajskih odprav velikega formata in vodje odprave na Makalu. V muzeju mu bomo posvetili posebno vitrino z izbranimi osebnimi predmeti, ki jih je podarila njegova žena Dušica Kunaver. S spominsko vitrino Alešu Kunaverju nadaljujemo muzejsko počastitev njegove 90. letnice po okrogli mizi v MNSZS letos februarja.
Goro, ki jo poznamo kot Makalu, so v sanskrtu imenovali Mahākāla – Veliki čas oziroma Veliki črni – in prav tja je Kunaver vodil eno svojih najpomembnejših odprav.

Bralni klub Beremo gore
2025-09-29 18:00 - 19:00 | Planinski muzej, Triglavska cesta 49, Mojstrana, 4281, Slovenia
Po poletnem odmoru se začenja jesenski del srečanj našega bralnega kluba, ki ga vodita mentorici Irena Cerar in Mojca Volkar Trobevšek, literarni komparativistki in poznavalki gorniške literature.
V ponedeljek, 29. septembra ob 18.00, se bomo že petič to sezono zbrali bralci in ljubitelji gorniških knjig.
Pogovarjali se bomo o knjigi Sylvaina Tessona Snežni leopard (UMco,2024). Uveljavljeni francoski pisatelj, ki snov svojega pisanja vedno črpa iz osebnih pustolovščin, se s priznanim fotografom odpravi v Tibet, da bi skupaj našla ogroženega snežnega leoparda. Misija se spremeni v vadbo potrpežljivosti ter premislek o izgubi ljubljenih oseb. Avtor je za knjigo prejel prestižno francosko nagrado Renaudot, kasneje pa je doživela tudi filmsko adaptacijo.
Vljudno vabljeni tudi novi člani!

Z Dovjega do Himalaje - Zgodbe Janeza Dovžana, predstavitev knjige
2025-09-26 18:00 - 19:00 | Dvorana Triglav, Triglavska cesta 49, 4281 Mojstrana, Slovenia
Na začetku leta smo v muzeju gostili Mojstranške veverice, zdaj pa na oder stopa ena sama – in to legendarna!
Z velikim veseljem vas vabimo na muzejski večer z Janezom Dovžanom, ki bo v petek, 26. septembra 2025, ob 18. uri v Slovenskem planinskem muzeju.
Tokrat boste med prvimi priča pravemu knjižnemu biseru – ekskluzivni predstavitvi njegove nove knjige Z Dovjega do Himalaje, zgodbe Janeza Dovžana.
Na večeru nam bo Janez Dovžan zaupal svojo življenjsko pot, polno hudomušnih prigod in globokih življenjskih lekcij.
Uvodne besede bo podal Rudi Zaman, direktor založbe Didakta, pogled v »konstrukcijo« knjige pa bo razgrnil njen urednik Kazimir Drašlar – Mikec.
Pridite po navdih, dobro voljo in ekskluzivno doživetje!
Veselimo se druženja z vami.

Stolp nas gleda - 130 let Aljaževega stolpa, odprtje razstave, 30. 8. 2025
2025-08-30 16:00 - 17:00 | Planinski muzej, Triglavska cesta 49, Mojstrana, 4281, Slovenia
Razstava “Stolp nas gleda – 130 let Aljaževega stolpa” raziskuje zgodovinski, kulturni in simbolni pomen Aljaževega stolpa ter njegove preobrazbe skozi čas – od narodnoobrambne geste Jakoba Aljaža do sodobnega simbola narodne identitete. Ponuja vpogled v raznolike načine, kako so posamezniki in skupnosti skozi desetletja doživljali Triglav in njegov stolp – kot cilj, prizorišče, simbol upora, oder za osebne in kolektivne zgodbe. Skozi bogato gradivo, predmetne zgodbe in številne anekdote obiskovalca spodbuja k razmisleku: ali Aljažev stolp še vedno doživljamo kot simbol skupnosti – ali kot osebno trofejo?
V Slovenskem planinskem muzeju ob tej obletnici odpiramo doživljajsko razstavo, ki te bo z zvoki, meglicami in zgodbami zagotovo prepričala.
Pridi na odprtje v soboto, 30. 8., ob 16. uri – dogodek je brezplačen, a prijave so obvezne na: info@planinskimuzej.si.

33. Aljaževi dnevi 2025
2025-08-28 20:00 - 2025-08-31 20:00
🎉 33. ALJAŽEVI DNEVIDovje – Mojstrana – Vrata🗓️ 28.–31. avgust 2025
Spoštovani prijatelji gora in kulture,

vabimo vas, da se nam pridružite na 33. Aljaževih dnevih, s katerimi že tradicionalno obujamo spomin na Jakoba Aljaža – duhovnika, domoljuba, kulturnega delavca in simbolnega očeta slovenskega planinstva.
Letos še posebej slovesno: praznujemo 180. obletnico njegovega rojstva in 130 let Aljaževega stolpa!
V štirih dneh se bodo zvrstili predavanja, razstave, koncerti, pohodi in družabni večeri – vse v duhu skupnosti, spoštovanja do dediščine in ljubezni do gora. Vstop na vse dogodke je prost.

📅 ČETRTEK, 28. AVGUST, ob 20. uri
📍 Slovenski planinski muzej, MojstranaJOŽE ABRAM – TRENTARSKI ALJAŽ?Predavanje o življenju duhovnika Jožeta Abrama, ki je s svojo predanostjo in vizijo pustil močan pečat v Trenti. Predstavitev pripravlja Slovenski planinski muzej.

📅 PETEK, 29. AVGUST, ob 20. uri
📍 Aljažev prosvetni dom, DovjeZA VSE NAS, SLOVENCE, GREOtvoritev prenovljenih prostorov in projekcija animiranega dokumentarnega filma o Jakobu Aljažu.

📅 SOBOTA, 30. AVGUST, ob 16. uri
📍 Slovenski planinski muzej, MojstranaSTOLP NAS GLEDA – 130 LET ALJAŽEVEGA STOLPAOtvoritev razstave o zgodovini, simboliki in sodobnem pomenu Aljaževega stolpa kot narodnega simbola.
Obvezne prijave na info@planinskimuzej.si

📅 SOBOTA, 30. AVGUST, ob 20. uri
📍 Aljažev prosvetni dom, DovjeKULTURNI POKLON ALJAŽUVečer z Gorenjskim oktetom in folklorno skupino Juliana, ki bo počastil 180. obletnico rojstva Jakoba Aljaža z glasbo, plesom in domoljubjem.

📅 NEDELJA, 31. AVGUST, ob 8. uri
📍 Aljažev dom, VrataGUSTLNOV POHOD V VRATA POD STENOTradicionalni pohod v spomin na domačina Avgusta Delavca. Zbor ob 8.00 pri Aljaževem domu, brezplačen prevoz iz Mojstrane z avtobusno linijo.

📅 NEDELJA, 31. AVGUST, ob 15. uri
📍 Farna cerkev sv. Mihaela, DovjeLOMSKI FANTJE – KONCERT OB 30-LETNICIVokalni kvintet Lomskih fantov s prazničnim koncertom ljudskih, umetnih in duhovnih pesmi ob 30-letnici delovanja.

📅 NEDELJA, 31. AVGUST, ob 16. uri
📍 Farna cerkev sv. Mihaela, DovjeSVETA MAŠASklepna sveta maša Aljaževih dnevov.

📅 NEDELJA, 31. AVGUST, ob 19. uri
📍 Aljažev prosvetni dom, Dovje🎭 DOVŠKI ODER: PREDSTAVA »PREPADI«Zaključek Aljaževih dnevov z odmevno komedijo o treh družinah, ki jih pestijo vsakdanje težave: zasvojenost, odnosi, preteklost.
Avtor igre: Marsel Gomboc. Igra posvečena 110. obletnici rojstva Jaka Rabiča Dovškega.

🚌 Prevoz v dolino Vrata je mogoč z redno brezplačno avtobusno linijo iz Mojstrane. Vozni red je dostopen na povezavi.
VSTOP NA VSE DOGODKE JE PROST.
📍 Vabljeni, da z nami praznujete 33. Aljaževe dneve – v duhu skupnosti, gora in kulture!

JOŽE ABRAM – TRENTARSKI ALJAŽ?
2025-08-28 20:00 - 21:00 | Dvorana Triglav, Triglavska cesta 49, 4281 Mojstrana, Slovenia
ČETRTEK, 28. AVGUST, ob 20. uri📍 Slovenski planinski muzej, Mojstrana
JOŽE ABRAM – TRENTARSKI ALJAŽ?Predavanje
Tako kot ne mine nekaj let, da se ne bi znova vprašali, kdo je bil Jakob Aljaž, tudi vsakih nekaj let znova odmeva vprašanje: Kdo pa je bil Jože Abram?
Tokrat se bomo na četrtkov večer dotaknili enega od »Aljažev«. Vsako leto namreč predstavimo nekoga, ki je gojil podobne vrednote kot znameniti duhovnik Jakob Aljaž.Kdo je bil Jože Abram? Zakaj sta si bila z Jakobom Aljažem podobna? Mu je segal? Kakšna pečat je pustil v Trenti?
O vsem tem bomo govorili na muzejskem večeru, ki v okviru Aljaževih dnevov poteka v četrtek, 28. avgusta, ob 20. uri, v Slovenskem planinskem muzeju v Mojstrani.
Vljudno vabljeni!

Poletne planinske ustvarjalnice, 30. 6. - 4. 7. 2025
2025-06-30 09:00 - 2025-07-04 12:00 | Planinski muzej, Triglavska cesta 49, Mojstrana, 4281, Slovenia
Poletne planinske ustvarjalnice 2025 v Slovenskem planinskem muzeju
Od 30. 6. do 4. 7., vsak dan med 9.00 in 12.00
Delavnice so namenjene otrokom (od 7. leta dalje), družinam in vsem ustvarjalnim navdušencem.
Cena: 6 € (vključuje ves material in malico)

Outdoor Festival Mojstrana - Rock Partyzani, 21. 6. 2025 od 20. 30 ure dalje
2025-06-21 20:30 - 23:30 | Planinski muzej, Triglavska cesta 49, Mojstrana, 4281, Slovenia
Rock Partyzani in Poletna muzejska noč
sobota, od 20.30 ure dalje
Sobotni večer bomo v okviru Poletne muzejske noči zaključili z nastopom legendarne skupine Rock Partyzani, ki s svojo eksplozivno kombinacijo rocka in zgodovinskih motivov vedno znova navdušuje občinstvo. Njihova mešanica priredb in avtorskih skladb bo zagotovo poskrbela za nepozaben zaključek festivalskega dne!
Vstopnine ni!

Outdoor festival Mojstrana - Zgodbe iz baznega tabora, 20. 6. 2025, ob 19. uri
2025-06-20 19:00 - 21:00 | Dvorana Triglav, Triglavska cesta 49, 4281 Mojstrana, Slovenia
Letošnja tema Outdoor festivala Mojstrana je – bazni tabor!
Zato smo k pogovoru povabili legendarna imena slovenskega alpinizma in filmske produkcije, ki bodo z nami delili svojo zgodbo o tem posebnem prostoru pod velikimi stenami.
Festival bomo tako odprli s pogovorom treh izjemnih gostov, ki bazni tabor ne poznajo le s fotografij, temveč iz prve roke.
Z nami bodo delili unikatne zgodbe in raznolike poglede – od klasičnih himalajskih odprav in višinskih taborov do sodobnega baznega tabora na Islandiji.
Z nami bodo:
Janez Dovžan – legenda Mojstranških veveric in eden izmed Slovencev na Makaluju (1975), prvem slovenskem osvojenem osemtisočaku.
Aleš Česen – svetovno priznani alpinist in gorski vodnik, prejemnik kar dveh zlatih cepinov za vzpone na Hagshu in Latok I.
Rožle Bregar – režiser in snemalec, ki je kamero ponesel tja, kjer jo je redkokdo držal – visoko, daleč in včasih tudi čisto v tišino narave.
Skupaj bodo z nami delili, kaj bazni tabor pomeni njim – od logistike, čakanja in čaja, do velikih odločitev in malih ritualov.
Predavanje bo v Slovenskem planinskem muzeju.

Pridi poslušat, vprašat, doživet.

50 let Alpinističnega kluba Črna na Koroškem, 6. junij 2025, ob 19. uri
2025-06-06 19:00 - 20:00 | Dvorana Triglav, Triglavska cesta 49, 4281 Mojstrana, Slovenia
Vabimo vas, da se nam pridružite ob odprtju razstave ob 50-letnici delovanja Alpinističnega kluba Črna na Koroškem,
ki bo v petek, 6. junija 2025 ob 19. uri v Slovenskem planinskem muzeju v Mojstrani.
Vabljeni ste na kratek uvodni program z avtorico panojske razstave Katarino Radovič in nekdanjim načelnikom Andrejem Ježem, da skupaj obeležimo pomemben jubilej kluba.
Dogodek bo obogatila mlada pevka Anamarija Kobolt, učenka glasbene šole Ravne na Koroškem, z glasbenimi vložki.
Praznujmo skupaj bogato zgodovino, številne vzpone in nepozabne zgodbe, ki jih pišejo generacije alpinistov iz Črne.
Iskreno vabljeni!

Mojstranške veverice – legendarni alpinisti iz Mojstrane, muzejski večer 28. 3. 2025 ob 19. uri
2025-03-28 19:00 - 20:30 | Dvorana Triglav, Triglavska cesta 49, 4281 Mojstrana, Slovenia
V petek, 28.marca 2025, ob 19. uri vas vabimo na nepozabno pustolovščino, kjer boste skorajda lahko dihali redek zrak! Pridružite se nam na slikoviti predstavitvi plezalnih, smučarskih in reševalnih podvigov Mojstranških veveric, ki so v 60. in 70. letih prejšnjega stoletja postavili nove mejnike v slovenskem alpinizmu.
Družbo nam bo delal tudi Vladimir Habjan, urednik še po svežem dišeče knjige Mojstranške veverice – Plezalske legende šestdesetih in sedemdesetih let (PZS, 2025) in Planinskega vestnika.
Ne zamudite priložnosti, da pobliže spoznate legende slovenskega alpinizma!

130 let Planinskega društva Radovljica, občasna razstava, 21. marec 2025
2025-03-21 - 2025-05-17
Spoštovani ljubitelji gora in prijatelji planinstva!
Vabimo vas na razstavo ob 130-letnici delovanja Planinskega društva Radovljica, ki bo od 21. marca 2025 dalje na ogled v našem muzeju.
Že več kot stoletje društvo povezuje ljubitelje gora, soustvarja planinsko zgodovino ter skrbi za ohranjanje naše bogate dediščine. Pridružite se nam na poti skozi preteklost – spoznajte zgodbe predanih planincev, graditeljev planinskih poti in koč, gorskih reševalcev ter vseh, ki so svoje srce pustili v gorah.
Razstava skozi skrbno izbrane eksponate in fotografije ponuja vpogled v neprecenljive trenutke slovenskega planinstva. Ne zamudite priložnosti, da doživite bogato zgodovino, ki še danes navdihuje nove generacije!
Vabljeni, da skupaj obudimo spomine in praznujemo ljubezen do gora!

Beremo gore s Tadejem Golobom, 20. 12. 2024 ob 18. uri
2024-12-20 18:00 - 19:00 | Planinski muzej, Triglavska cesta 49, Mojstrana, 4281, Slovenia
Vabimo vas na pogovor z alpinistom in pisateljem Tadejem Golobom ter glasbeni nastop harmonikarja in alpinista Marka Brdnika ob Mednarodnem dnevu gora, ki ga bosta povezovali Irena Cerar in Mojca Volkar Trobevšek.
Dogodek bomo sklenili z odprtjem fotografske razstave #LjubimGore in podelitvijo nagrad avtorjem najboljših fotografij, prispelih na foto natečaj Planinske zveze Slovenije in CeWe.

Alpska adventna tržnica, 29. 11. 2024
2024-11-29 09:00 - 2024-12-30 16:00
Na letošnji alpski adventni tržnici, ki se odpira v petek, 29. novembra 2024, se predstavljajo ustvarjalci in pridelovalci iz območja Julijskih Alp.
Na bogato obloženih mizah tako lahko najdete priročna darilca za vas ali za vaše najbližje. Tržnico lahko obiščete vsak dan v času odprtja Slovenskega planinskega muzeja, torej od torka do nedelje od 9. do 16. ure, v času božičnih praznikov (25. 12. – 30. 12.) – pa od 11. do 19. ure. Dobrodošli!
Vljudno vabljeni, da se nam ob zaključku leta pridružite na odprtju alpske adventne tržnice, 6. 12. 2024 ob 18. uri na druženju ob kuhanem vinu in čaju.
Z nami bo talentirani Martin Gomboc.

Stipe in Viki, 50 let skupnega delovanja, gostovanje razstave, 18. 11. 2024
2024-11-27 18:00 - 2024-12-12 19:00 | Centra za kulturo Jastrebarsko, Dr. Franje Tuđmana 9, Jastrebarsko, 10450, Croatia
Hrvaško planinsko društvo Jastrebarsko vas vabi na odprtje fotografske razstave “Stipe in Viki – 50 let prijateljstva in največjih alpinističnih uspehov”.
Odprtje, ki bo posprem
ljeno s predavanjem Stipeta Božića in Vikija Grošlja o vzponih na najvišje svetovne vrhove, bo v sredo, 27. 11. 2024, v veliki dvorani Centra za kulturo Jastrebarsko s pričetkom ob 18. uri.
Razstava bo na ogled do 11. 12. 2024.
Vljudno vabljeni!

Bralni klub Beremo gore: Paolo Cognetti – Osem gorà, 25. 11. 2024 ob 18. uri
2024-11-25 18:00 - 19:00 | Planinski muzej, Triglavska cesta 49, Mojstrana, 4281, Slovenia
Vse člane in članice bralnega kluba Beremo gore vabimo v ponedeljek, 25. novembra 2024, ob 18. uri na srečanje, kjer se bomo pogovarjali o romanu Osem gorà Paola Cognettija.
Roman Osem gorà je zgodba o nenavadnem, a dolgoletnem prijateljstvu med Pietrom in Brunom, ki ga močno zaznamujejo gore. Ta večplastna zgodba, ki s subtilno poetičnostjo opisuje gorski svet in njegove ljudi, je italijanskemu pisatelju Paolu Cognettiju prinesla mednarodni uspeh. Za knjigo je prejel več nagrad, prevedena je v 40 jezikov. Pred dvema letoma so po njej posneli film, ki smo si ga lahko ogled

Bralni klub Beremo gore: Paolo Cognetti - Osem gorà, 25. 11. 2024 ob 18. uri
2024-11-25 18:00 - 19:00 | Planinski muzej, Triglavska cesta 49, Mojstrana, 4281, Slovenia
Vse člane in članice bralnega kluba Beremo gore vabimo v ponedeljek, 25. novembra 2024, ob 18. uri na srečanje, kjer se bomo pogovarjali o romanu Osem gorà Paola Cognettija.
Roman Osem gorà je zgodba o nenavadnem, a dolgoletnem prijateljstvu med Pietrom in Brunom, ki ga močno zaznamujejo gore. Ta večplastna zgodba, ki s subtilno poetičnostjo opisuje gorski svet in njegove ljudi, je italijanskemu pisatelju Paolu Cognettiju prinesla mednarodni uspeh. Za knjigo je prejel več nagrad, prevedena je v 40 jezikov. Pred dvema letoma so po njej posneli film, ki smo si ga lahko ogled

ali tudi pri nas. Cognetti v vseh knjigah preizprašuje pristen odnos do gora in narave. Avtor deluje tudi kot okoljevarstveni esejist in organizator festivala umetnosti, knjig in glasbe v gorah, ki se imenuje Klic divjine (Il richiamo della foresta).

Foto: Irena Cerar

60. letnica prve alpinistične odprave v Ande — Cordillero Real, muzejski večer, 22. 11. 2024
2024-11-22 18:00 - 19:00 | Planinski muzej, Triglavska cesta 49, Mojstrana, 4281, Slovenia
1964 je bila organizirana prva (neuradna) jugoslovanska odprava v Ande, ki je trajala kar štiri mesece. Šest članov je v Cordilleri Real v Boliviji opravilo mnoštvo vzponov, kar 11 prvenstvenih in stalo na treh šestisočakih (Huayna Potosi, Illampu, Pico del Norte).

22. novembra ob 18. uri bomo skupaj obudili in obeležili spomin nanjo v družbi enega izmed šestih udeležencev — Lojza Goloba, Neve Blažina Sedmak (hčerke Sandija Blažine ) in Tine Horvat (hčerke Tineta Miheliča).
Muzejski večer bo pospremila tudi fotografska razstava »Korak čez mejo stvarnosti«, kot je svoje doživljanje prvega obiska Andov opisal Tine Mihelič.Vljudno vabljeni!
Foto: arhiv Sandi Blažina

60. letnica prve alpinistične odprave v Ande — Cordillero Real, muzejski večer, 22. 11. 2024
2024-11-22 18:00 - 19:00
1964 je bila organizirana prva (neuradna) jugoslovanska odprava v Ande, ki je trajala kar štiri mesece. Šest članov je v Cordilleri Real v Boliviji opravilo mnoštvo vzponov, kar 11 prvenstvenih in stalo na treh šestisočakih (Huayna Potosi, Illampu, Pico del Norte).

22. novembra ob 18. uri bomo skupaj obudili in obeležili spomin nanjo v družbi enega izmed šestih udeležencev — Lojza Goloba, Neve Blažina Sedmak (hčerke Sandija Blažine ) in Tine Horvat (hčerke Tineta Miheliča).
Muzejski večer bo pospremila tudi fotografska razstava »Korak čez mejo stvarnosti«, kot je svoje doživljanje prvega obiska Andov opisal Tine Mihelič.Vljudno vabljeni!

Pravljice iz onostranstva, 31. 10. 2024
2024-10-31 17:00 - 18:00 | Planinski muzej, Triglavska cesta 49, Mojstrana, 4281, Slovenia
Četrtek, 31.10. 2024:
17:00 – 18:00: PRAVLJICE IZ ONOSTRANSTVA, pripovedovanje ljudskih zgodb za odrasle, vstopnine ni

Dobre ljudske pravljice so se še vedno sposobne dotakniti najgloblje človeškega v nas. Od nekdaj so zgodbe sredstvo, s katerim ubesedujemo temeljne človeške izkušnje in prenašamo vrednote. Kaj nam slovenske ljudske pripovedi govorijo o onostranstvu? Pripoveduje Irena Cerar, priznana avtorica in pripovedovalka, tudi zunanja sodelavka muzeja.

Počitniške delavnice, 30. in 31. oktober 2024
2024-10-30 15:00 - 2024-10-31 18:00 | Planinski muzej, Triglavska cesta 49, Mojstrana, 4281, Slovenia
Pajki naši soplezalci, počitniške delavnice v Slovenskem planinskem muzeju, 30. in 31. oktober 2024

Jesenski počitniški program bo potekal v sredo in četrtek med 15. in 18. uro.
Rdeča nit dejavnosti bodo gorsko in etnološko obarvane pravljice za otroke in odrasle, ki jih bomo popestrili z zabavnim lovom na skalne pajke in ustvarjalnimi delavnicami.

sreda, 30. 10. 2024: LOV ZA PAJKI
15:00 – 16:00: predstavitev domačih in eksotičnih pajkov (Čudežne zverinice iz Bleda)
16:00 – 17:00: PAJEK VELIKAN (ustvarjalna delavnica)
17:00 – 18:00: LOV ZA PAJKI (zabavne igre)

četrtek, 31. 10. 2024: STRAŠLJIVE ZGODBE
15:00 – 16:30: BUČE (delavnica izrezovanje buč, s sabo prinesti nož, žlico, svečko)
16:30 – 17:30: GRAJSKE ZGODBE – pripoveduje MIJA STOPAR
17:30 – 18:00: ŽIV PAJEK – GRAD( ustvarjalna delavnica)
17:00 – 18:00: PRAVLJICE IZ ONOSTRANSTVA – pripoveduje IRENA CERAR

Rdeča nit letošnjih krompirjevih počitnic so pajki. Na delavnicah jih bomo spoznali kar nekaj, domačih in eksotičnih. Najpogumnejši jih bodo lahko nahranili in celo pobožali. Spoznali bomo tudi kako plezalci gledajo na pajke: se jih bojijo, so vraževerni in se jih razveselijo, se jim umaknejo … Nekaj jih bomo pojedli, nekaj izbezali iz skritih kotičkov naše razstave …
Ker pa je pred vrati praznik Vseh svetih bomo po stari tradiciji izrezali nekaj strašnih buč in poslušali strašljive ljudske zgodbe. Zgodbe bodo namenjene otrokom in odraslim.

Cena delavnic: 6 eur
Buče dobijo udeleženci v muzeju le s seboj morajo prinesti nož in žlico, pa še svečko.
